CELEX: 62014TN0640
Language: hr
Date: 2014-08-20 00:00:00
Title: Predmet T-640/14: Tužba podnesena 20. kolovoza 2014. – Beul protiv Parlamenta i Vijeća

17.11.2014   
            
            
               HR
            
            
               Službeni list Europske unije
            
            
               C 409/50
            
         Tužba podnesena 20. kolovoza 2014. – Beul protiv Parlamenta i Vijeća
   (Predmet T-640/14)
   2014/C 409/71
   Jezik postupka: njemački
   
      Stranke
   
   
      Tužitelj: Carsten René Beul (Neuwied, Njemačka) (zastupnici: H. Pott i T. Eckhold, odvjetnici)
   
      Tuženici: Vijeće Europske unije i Europski parlament
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Uredbu (EU) br. 537/2014 Europskog parlamenta i Vijeća od 16. travnja 2014. o posebnim zahtjevima u vezi zakonske revizije subjekata od javnog interesa i stavljanju izvan snage Odluke Komisije 2005/909/EZ.
            
         
      Tužbeni razlozi i glavni argumenti
   
   U prilog osnovanosti tužbe tužitelj u bitnome ističe sljedeće tužbene razloge.
   Kao prvo tužitelj prigovara tome da se Uredba (EU) br. 537/2014 (1) ne temelji ni na jednom pravnom temelju koji bi tuženike ovlastio za njezino donošenje.
   Nadalje, tužitelj smatra da pravila Uredbe br. 537/2014 na nedopušten način zadiru sadrže nedopušten zahvat u slobodu izbora zanimanja koja je zajamčena u skladu s člankom 6. stavkom 1. UEU-a u vezi s člankom 15. Povelje Europske unije o temeljnim pravima. Tužitelj izlaže da zahvat u slobodu izbora zanimanja osobito nije opravdan zbog nepostojanja proporcionalnosti. Osim toga, tužitelj ističe povredu načela supsidijarnosti.
   
      (1)  Uredba (EU) br. 537/2014 Europskog parlamenta i Vijeća od 16. travnja 2014. o posebnim zahtjevima u vezi zakonske revizije subjekata od javnog interesa i stavljanju izvan snage Odluke Komisije 2005/909/EZ (SL L 158 str. 77.).